Ministarstvo civilnih poslova Bosne i Hercegovine dostavilo je Federalnom ministarstvu obrazovanja i znanosti informaciju o ponudi stipendija za studentice iz Bosne i Hercegovine na Univerzitetu Alzahra u Iranu.

| **Konkurs otvoren do:** | **Zemlja** | **Oblasti** |
| --- | --- | --- |
| 29.02.2024 | Iran | * Sportske nauke
 |

Univerzitet „Alzahra“ u Iranu  javni je univerzitet samo za žene u četvrti Vanak u Teheranu, Iran. Univerzitet Alzahra jedini je sveobuhvatni ženski univerzitet u Iranu i na Bliskom istoku. Prijem na univerzitet je takmičarskog karaktera, a upis na preddiplomske i diplomske studijdke programe zahtijeva bodovanje među 1% najboljih studenata na prijemnim ispitima za nacionalni univerzitet.

*Oblasti stipendiranja*

Zainteresovanim kandidatkinjama iz Bosne i Hercegovine ponuđena je mogućnost podnošenja aplikacija u oblastima koje pokrivaju sportske nauke, i to:

|  |  |
| --- | --- |
| **Studijski nivo** | **Oblast studiranja** |
| Bachelor of Science | Sportske nauke |
| Master of Science | Motoričko ponašanjePsihologija VježbeSportski menadžment |
| Ph.D | Motoričko ponašanje |

*Trajanje studija*

Ukupno trajanje studija za studijski nivo Bachelor of Science je **4** godina (**8** semestara), za studijski nivo Master of Science je **2** godine (**4** semestra) i za studijski Ph.D nivo je **4.5** godina (**9** semestara).

*Kvalifikacije za podnošenje prijava za stipendiranje*

Zainteresovane kandidatkinje iz Bosne i Hercegovine moraju zadovoljiti sljedeće kvalifikacije:

* Da nisu rođene u Iranu,
* Da nisu završile prethodno školovanje u Iranu,
* Aplikantice bi trebalo da posjeduju visoke ocjene i visok nivo akademskog znanja,
* Aplikantice koje ne govore perzijskim jezikom, koje je registrovan u sklopu Perzijskog centra za učenje jezika na ovom Univerzitetu, moraju proći intensivan kurs učenja perzijskog jezika koji se održava u sklopu Centra na ovom univerzitetu.

*Procedura za podnošenje prijava*

Nephodni dokumenti za podnošenje prijava su:

* Akademski certifikat i transkripti zapečaćeni i potvrđeni u Ambasadi Islamske Republike Iran u Sarajevu,
* Popunjen prijavni obrazac, koji se može preuzeti na sljedećoj web stranici: <https://intl.alzahra.ac.ir/en>
* Dva pisma preporuke od profesora sa prethodnog Univerziteta,
* Naučna biografija aplikantica,
* Sažetak članka podnosioca prijave, kao i objavljene radove i prijedlog podnosioca prijave (Odnosi se na Ph.D nivo studiranja),
* Lična fotografija,
* Slike svih stranica pasoša,
* Registracija na web portal: „General Qualification Website“ za ne-iranske studente: <http://old.saorg.ir:8081/Application.php>

*Rokovi*

Krajnji rok za podnošenje prijava je **29.02.2024.** godine.

*Ostale informacije*

Zainteresovane kandidatkinje iz Bosne i Hercegovine više informacija o ovom Univerzitetu mogu pronaći na sljedećoj web adresi: <https://www.alzahra.ac.ir/index.aspx?lang=3&sub=0>